**Hello World Template version: 1.0**

[[doc-title]]

[[doc-type]]

**Version: [[doc-version]]**

**Release Date: [[doc-release-date]]**

# Glasovna promena

## Jednačenje suglasnika po zvučnosti:

Kada se u reči nađu u dodiru dva prava (šumna) suglasnika nejednake zvučnosti, prvi od njih se prilagođava drugom: Prvi suglasnik iz para, zamenjuje se svojim parnjakom koji je po zvučnosti jednak drugom suglasniku iz para. Jednačenje suglasnika po zvučnosti vrši se prilikom promene oblika reči i prilikom građenja novih reči radi lakšeg izgovora. Pogledaj na <https://www.pismenica.rs/gramatika/jednacenje-suglasnika-po-zvucnosti/>.

Prema zvučnosti, šumni suglasnici se dele na:

* zvučne: b, d, dž, đ, g, z, ž
* bezvučne: c, č, ć, f, h, k, p, s, š, t

Svaki zvučni suglasnik ima svoj odgovarajući bezvučni parnjak i to: b--p, d--t, dž--č, đ--ć, g--k, z--s, ž--š.

## Obezvučavanje - promena zvučnog suglasnika u bezvučni:

* B u P: hleb -- hlepčić, kobac -- kopci, ljubak -- ljupka;
* D u T: pred+čas -- pretčas, predak -- pretka, sladak -- slatka;
* DŽ u Č: Kembridž -- kembrički;
* Đ u Ć: riđ -- riđkast, žeđ -- žećca;
* G u K: drugi -- drukčiji, beg -- bekstvo;
* Z u S: bez+konačan -- beskonačan, blizak -- bliska, drzak -- drska;
* Ž u Š: držati -- drška, težak -- teška.

## Ozvučavanje - promena bezvučnog suglasnika u zvučni:

* Č u DŽ: poručiti -- porudžbenica, vrač -- vradžbina;
* K u G: burek -- buregdžija;
* P u B: ćevap -- ćevabdžinica, top -- tobdžija;
* S u Z: s+bogom -- zbogom, s+družiti -- združiti;
* Š u Ž: zaduš+bina -- zadužbina;
* T u D: svat - svadba, kositi -- kosidba, ploviti -- plovidba.

## F, H, C:

Bezvučni suglasnici c, f i h nemaju svoje zvučne parnjake.

Ipak, kada se ovi suglasnici nalaze na drugom mestu, utiču na promenu zvučnih suglasnika ispred sebe: raz+cvetati -- rascvetati, raz+formirati -- rasformirati, raz+hladiti -- rashladiti.

# Glasovna promena

## Jednačenje suglasnika po mestu tvorbe:

Jednačenje suglasnika po mestu izgovora je glasovna promena zbog koje najčešće dolazi do greški u izgovoru, ali i u pisanju. Jednačenje suglasika po mestu izgovora je glasovna promena u kojoj:

* zubni suglasnici S i Z kada se nađu ispred prednjonepčanih suglasnika Đ, Ć, DŽ, Č, LJ, NJ, Š i Ž prelaze u prednjonepčane suglasnike Š i Ž.

prositi -- pros + nja -- prošnja, mrzeti -- mrz + nja -- mržnja

* nadzubni sonant N ispred dvousnenih suglasnika B i P prelazi u M.

zelembać (zelen + bać -- zelenbać -- zelembać), stambeni (stan+ beni -- stanbeni -- stambeni)

* zadnjonepčani suglasnici G i H ispred prednjonepčanog suglasnika Č prelaze u prednjonepčano Š.

breg -- breg-čić -- breščić, orah -- orah-čić -- oraščić

## Jednačenje suglasnika po mestu tvorbe i druge glasovne promene:

* Jednačenje suglasnika po zvučnosti vrši se pre jednačenja suglasnika po mestu tvorbe.

obraz + čić -- obrazčić -- obrasčić (jednačenje suglasnika po zvučnosti) -- obraščić (jednačenje po mestu tvorbe)

* Do gubljenja suglasnika najčešće dolazi posle jednačenja suglasnika po mestu tvorbe.

bez + žični -- bezžični -- bežžični (jednačenje suglasnika po mestu tvorbe) -- bežični (gubljenje suglasnika)

* Jotovanje se vrši pre jednačenja suglasnika po mestu tvorbe.

list + je -- listje -- lisće (jotovanje) -- lišće (jednačenje suglasnika po mestu tvorbe)



Figure : C:\puzzles-cloud-docs-site\images\logo.png